- Yoowaana
- <
- 3
- >

3
Yēēsu ākoo Nikōtēēmō
1 Kimii ꞉kāāntōōyiintēēt ake nyēē ki *Fārisooyiin nyēē kibo *kōōkwēētaab Yuutayeek nyēē /kikēēkuurēē Nikōtēēmō.Yoowa. 7:50; 19:39 2 Kiwo ꞉chiichoo bēsyēēt ake kwēēmooy wōlēē kimii ꞉Yēēsu ānkumwoochi kule, “Boontēēt, kiinkētē kule inyiing' kāānēētiintēēt nyēē kiiyookuung' ꞉Yēyiin. Māmii ꞉chii nyēē imuuchē kuyey ng'al chēbo kwōng'uut kuu yoo iyēyē ꞉inyiing', yoo mēēbērē boonto kāāmuukēywēēkaab ꞉Yēyiin.”Māārkō 12:14; Yoowa. 2:11 3 Kuwālchi ꞉Yēēsu kule, “!Kāāmwoowuung', māmii ꞉chii nyēē makukas bāytooyiisyēētaab Yēyiin yoo /mānāākēēsich subak.”Yoowa. 1:13 4 Yooto kumwooy ꞉Nikōtēēmō kule, “So, /kēēsichē kule nee subak chii nyēē kiikuwōōyiit? Mākoy kōōwut mooyēētaab kaamet /ānkēēsich subak.” 5 Kulēēnchi ꞉Yēēsu, “!Kāāmwoowuung', māmii ꞉chii nyēē iwutē Kaab Yēyiin yoo /mānāākēēsich ām bēēko*Imuuchāktōōs kōōbooru ꞉ng'ālyoontooni bo ‘bēēko’ ‘sichēētaab leekwa’ kuuyu intōōwu ꞉kwootēēk nto ikēērē ꞉leekweet. Kōōsōōtyēēchinē ꞉biiko alake kule ibooru ꞉ng'ālyoontooni ‘batisaneet’. āk Tāmirmiryēētaab Yēyiin. 6 Sichē chiito ꞉kwaan āk kaamet, nteenee yoo sukuyēk lakwataab Yēyiin kusichē ꞉Tāmirmiryēēt.Yoowa. 6:63 7 ‑Meekany kunaming' kuut yoo kāāmwoowuung' kule, ‘Māchāktōōs /kēēsich chii subak.’ 8 Wusē ꞉yoomeet āmēēnkētē ꞉chii wōlēē chōōnēē nto wōlēē wēētii. Wuu nyooto wōlēē siktooy ꞉Tāmirmiryēētaab Yēyiin chiito.” 9 Kuteeb ꞉Nikōtēēmō kule, “Yēyāktōōs ꞉yooto kule nee?” 10 Kuwālchi ꞉Yēēsu kule, “Iyēku oob kāānēētiin ām kōōrēētaab *Isrāyēēl, so, ‑mēēnkētē ng'aleechu? 11 Ānkētē kiyēē āmiitē āmwoowuung', ānkāārāru kiyēē kyaakas. Ānkoo kuwuu nyooto, ‑mōōchāmē ng'aleekyuu.Yoowa. 3:32; 8:26 12 Kwāāmwoowook ng'aleekaab kōōrooni, āmōōyēnwoo. Kunyi ii, ōmuuchē raat kule nee ōyēnchi ng'al chēē rubtooy keey āk Kaab Yēyiin?Yoowa. 14:1-5 13 Māmii ꞉chii ām kōōrooni nyēē kiikuwo Kaab Yēyiin, nteenee *Wēritaab Chii nkit ꞉nyēē kichōōnēē wōlooto.Tān. 7:13-14 14 Kuu yoo kiitōrōōrchinē *꞉Muusa barak eereenaanaa†/Kikēēyēwunēē eereenaanaa karneet. Yu kēērōōtoot ꞉biiko kiyoo, kusobcho. ām suurkwēēn, ām kēēlto nyēē wuu nyooto, +/mākiitōrōōr Wēritaab Chii,Kāāyiit. 21:9; Yoowa. 12:32-34 15 si yoo keekaaseenaa keey ꞉chii kunyōōru *soboontaab kibchuulyo.”Yoowa. 20:31
Soboontaab kibchuulyo
16 Kicham ꞉Yēyiin kōōrooni miisin kut kukōōn lakwanyii nyooto akeenke baateey sukung'eet ꞉chii ake tukul nyoo ikoosēē keey lakwanaa mēēbērē mākubot, nteenee mākunyōōr *soboontaab kibchuulyo.Yoowa. 3:36; 5:24; Room. 8:32; 1Yoowa. 4:9-10 17 Kimēēyooku ꞉Yēyiin lakwanyii chokooruusta biiko nteenee chokooraraach.Yoowa. 12:47 18 ‑/Mākiiruustooy chii nyoo keekaasee keey lakwanaa. Nteenee iruustaayaat ꞉nyoo ‑mēēkoosēē keey, kuuyu kitay kookaasee keey lakwani akeenke baateey bo Yēyiin.Yoowa. 5:22 19 Nto yoo /sikiiruusta chii kumii kule: Kiikuchō ꞉lēbkēēyyēēt kōōrēēt, nteenee kucham ꞉biiko mēēnānēēt kubo ng'ōōkisto nyēē yēyē.Yoowa. 8:12 20 Chii ake tukul nyoo yēyē ng'ōōkisto kuwēchē lēbkēēyyēēt kuuyu imuuchē kutook ꞉ng'ōōkisnyii.Ēfēēs. 5:11-13 21 Nteenee chiito nyoo yēyē ng'aleekaab manta, kuchōōnii wōlēē mii ꞉lēbkēēyyēēt sukutook kule kiyēē yēyē, kuwuu wōlēē māktooy ꞉Yēyiin.
Māchāktōōs kutōrōriit ꞉Kāārārookiintēēt
22 Yu kang'eetee ꞉Yēēsu ākoo rubiikyii Yēērusālēēm bokubēēnnyoot yēēmēētaab Yuuteeya ānkubātisāniis. 23 Kimii ꞉nkinee Yoowaana kubātisāniisyē ām yēē /kikēēkuurēē Aynoon yēē kilēēkitēē Salim wōloo ki chaang' ꞉bēēko. Kibēētii ꞉biiko kwaak wōlooto /bokēēbātisānē. 24 (Kiyēyāktōōs ꞉ng'aleechu kutoombo /keekerta Yoowaana kāābrātiisyō.)Māārkō 1:14; 6:17
25 Kikwiilē keey ꞉rubiik alake chēbo Yoowaana ākoo Yuutāyiintēēt ake kubo ntāsimuutēkaab kāātiliilēēt kurubta keey ākoo ātēbuutēkaab Yuutayeek. 26 Kunyoo, kubēēchi ꞉rubiichooto Yoowaana ānkumwoochi kule, “Kāānēētiintēēt, tēēsōōtē chiichoo kyōōboontē keey ām biitēēt ake nyēbo āynēētaab Yoortaan, chiichoo 'kiing'āloolēē? Mii ꞉chiichooto kōōbātisāniisyē kuu nyiitēnyi, ānkāākōōwuuyēēnēēch biiko tukul.”Yoowa. 1:29-34 27 Kuwālchi ꞉Yoowaana kule, “Māmii ꞉chii nyēē nyōōru kiy yoo mānāākōōkoochi ꞉Yēyiin. 28 Kyōōkāsē āmwooyē nkityō kule, ‘Anii mbonō *꞉Kāārārookiintēēt, nteenee kisimāntōōwu ām inee.’Yoowa. 1:20 29 Ām saakweetaab kooyēēyto, bo ꞉murereet saanteet. Nteenee kāng'iisyē ꞉choorweetaab saantaanaa ām kaab kooyēēy nto yoo kāsē kung'ālooloonu ꞉choorweenyii kung'ērēchē. Kunyi kaakuchurta ꞉ng'erekweekyuu.Mat. 9:15; Māārkō 2:19 30 Māchāktōōs kutōrōriit ꞉Kāārārookiintēēt ānkāārēku ꞉anii.”
Chiitaab kibkōōnkōy
31 Boonto ꞉chii nyoo chōōnēē kibkōōnkōy kāāmuukēywēēk kubiir chii ake tukul. Nto nyoo bo ng'wēny kubo kōōrooni ānkung'āloolē ng'aleek chēē rubtooy keey āk ng'wēnyuuni. Wōō ꞉nyoo bo kibkōōnkōy kubiir chii ake tukul.Yoowa. 8:23; 1Yoowa. 4:5 32 Mwoowu ꞉chiichoo bo kibkōōnkōy kiyēē kiikukasee koonyekyii āk yiitiikyii, ‑/āmākēēkāsyinē ng'aleechaa.Yoowa. 3:11 33 Nto nyoo kāsyinē ng'aleekyii kōōkiimē kule bo man ꞉Yēyiin. 34 Mwoowu ꞉chiichoo /kikiiyookunēē kibkōōnkōy ng'aleekaab Yēyiin, kuuyu ikoochinē ꞉Yēyiin Tāmirmiryēēnyii kuyem. 35 Chāmē ꞉Yēyiin lakwanyii ānkiikurōōbchi kiy ake tukul.Mat. 11:27; 28:18; Yoowa. 5:20; 10:17; 13:3; 14:10; 17:2 36 Chii nyoo ikoosēē keey lakwanaa kunyōōru *soboontaab kibchuulyo. Nto nyoo māchāmē, mākōōng'woonchi ꞉Yēyiin nyēē mānyōōru soboonoo.Yoowa. 3:16

- Yoowaana
- <
- 3
- >

3:1 Yoowa. 7:50; 19:39

3:2 Māārkō 12:14; Yoowa. 2:11

3:3 Yoowa. 1:13

*3:5 Imuuchāktōōs kōōbooru ꞉ng'ālyoontooni bo ‘bēēko’ ‘sichēētaab leekwa’ kuuyu intōōwu ꞉kwootēēk nto ikēērē ꞉leekweet. Kōōsōōtyēēchinē ꞉biiko alake kule ibooru ꞉ng'ālyoontooni ‘batisaneet’.

3:6 Yoowa. 6:63

3:11 Yoowa. 3:32; 8:26

3:12 Yoowa. 14:1-5

3:13 Tān. 7:13-14

†3:14 /Kikēēyēwunēē eereenaanaa karneet. Yu kēērōōtoot ꞉biiko kiyoo, kusobcho.

3:14 Kāāyiit. 21:9; Yoowa. 12:32-34

3:15 Yoowa. 20:31

3:16 Yoowa. 3:36; 5:24; Room. 8:32; 1Yoowa. 4:9-10

3:17 Yoowa. 12:47

3:18 Yoowa. 5:22

3:19 Yoowa. 8:12

3:20 Ēfēēs. 5:11-13

3:24 Māārkō 1:14; 6:17

3:26 Yoowa. 1:29-34

3:28 Yoowa. 1:20

3:29 Mat. 9:15; Māārkō 2:19

3:31 Yoowa. 8:23; 1Yoowa. 4:5

3:32 Yoowa. 3:11

3:35 Mat. 11:27; 28:18; Yoowa. 5:20; 10:17; 13:3; 14:10; 17:2

3:36 Yoowa. 3:16

© 2011 WBT