- 1 Tēēsālōōnikēēk
- <
- 4
- >

4
Soboonto nyēē ing'ērēēchē Yēyiin
1 Kunyoo ii, mbo ng'eetaabiya, ābērē kiikiineetaak wōlēē /kiibuurtooy /sikiing'ereech Yēyiin ānkuwuu nyooto ꞉wōlēē ōbuurtooy. Nanyuun, kiikāloonē kēēmwoowook ām kaayneetaab Mokoryoontēēnyoo Yēēsu kule, otas taay miisin oyey kuu nyooto.Kolos. 1:10 2 Ōnkētē ng'aleek choo kikiiboorwook ꞉acheek kubununēē kāāmuukēywēēkaab Mokoryoontēēt Yēēsu. 3 Mākyook ꞉Yēyiin ōtililiitu ‑āmōōmārtootē.1Kōōr. 6:13 4 Kuyibē ꞉murēno ake tukul koorkēēnyii ām kēēlto nyēē tiliil ānkubo koonyit. 5 ‑Mookany kutwaaraak ꞉muchastaab bōōrwoonikwook kuu bichoo ‑mēēnkētē Yēyiin. 6 Ām ng'ālyoo nyēē wuu nyiitēnyi, mā-ālāk ꞉chii ng'eetaabkaamet. Kisimkiisōōwook kule mākōōng'woonchi ꞉Yēyiin biiko choo yēyē rōkōsiitēnyi. 7 Kimākuurēēch ꞉Yēyiin kule subokēēmārtootē, nteenee māchē kule kiibuur kāāburto nyēē tiliil.Filib. 1:27; 1Bēt. 1:15-16 8 Kunyoo, yoo ōtāyē kāānēētēywēēchu mēēbērē kootay chii, nteenee kootay Yēyiin nyoo kōōnook Tāmirmiryēēnyii.1Kōōr. 6:19-20
9 Nto nanyuun ng'ālyoo kurubta keey āk chamateetaab mbo ng'eetaabiya, māmāchāktōōs kēēsirwook kiy, kuuyu kiikooneetaak ꞉Yēyiin ōchoomtōōsii.Cherem. 31:33-34; Yoowa. 6:45; 1Yoowa. 2:20, 27 10 Kyōōbuur ꞉nkakweek kuu nyooto ōchāmē mbo ng'eetaabiya tukul choo mii yēēmēētaab Maketoonnya. Kunyoo ii, mbo ng'eetaabiya, kēēsoomook kule ōchoomtōōsii miisin. 11 Okas kule ōbuurē ām kaalyeet ānkōōyēyē yiisyēēng'woong' nkit ō-āmē kiyēē kōōbirtēē nkuruukwook kuu yoo kisimkēēmwoowook.Ēfēēs. 4:28; 1Tēēs. 2:9; 2Tēēs. 3:10, 12 12 Yoo kōōbuur kuu nyiitēnyi, mākukoonyitook mbo ꞉biiko choo mēēbērē iyēnchinē Mokoryoontēēnyoo āmāmii ꞉kiy nyēē mākubotwook.Kolos. 4:5
Chōōnēētaab Mokoryoontēēt
13 Mbo ng'eetaabiya, kēēmāchē ōnkēt manta kurubta keey āk biiko choo kiikubēk simōōmēēsyē kuu biiko choo māboonto kiyēē ikēnēē keey.1Kōōr. 15:19; Ēfēēs. 2:12 14 Kēēchāmtooy kule kime ꞉Yēēsu ankung'eetee meet. Kunyoo, kēēchāmchiintōōsii kule makoong'eetee ꞉Yēyiin meet biiko choo kiikubēk kuu yoo kiing'ēētēē Yēēsu.Room. 14:8-9; 1Kōōr. 15:3-4, 12, 20
15 Kāānēētēywēēkaab Mokoryoontēēt ꞉chu chēē kēēmwoowook: ‑Mākiintōōyē ꞉acheek choo kēēsobchootiin ām choo kiikubēk bēsyoonoo chōōnii ꞉Mokoryoontēēt. 16 Mākuwookyi *꞉malayikeet nyēē wōō barak /ankeekuut aryeembuutaab Yēyiin. Yooto nanyuun mākuchōōnēē ꞉Mokoryoontēēt Kaab Yēyiin. /Makiing'eetee meet kurook ꞉biikaab Kiriistō choo kiikubēk.Māārkō 13:26; 1Kōōr. 15:51-52 17 Nto yityo, /kiiruruuchēēch acheek choo tākēēsobchootiin kēētuuyē āk bichooto keebeete keey wōliin bo boolik bokēēyēmē barak āk Mokoryoontēēt. Kuchakee yooto nanyuun, +mākiibuurtē keey Mokoryoontēēt ākookoy.Yoowa. 12:26; Room. 5:17; Filib. 1:23 18 Kunyoo ii, lēyyē, ōtitiirēē keey ng'aleechu.

- 1 Tēēsālōōnikēēk
- <
- 4
- >

4:1 Kolos. 1:10

4:3 1Kōōr. 6:13

4:7 Filib. 1:27; 1Bēt. 1:15-16

4:8 1Kōōr. 6:19-20

4:9 Cherem. 31:33-34; Yoowa. 6:45; 1Yoowa. 2:20, 27

4:11 Ēfēēs. 4:28; 1Tēēs. 2:9; 2Tēēs. 3:10, 12

4:12 Kolos. 4:5

4:13 1Kōōr. 15:19; Ēfēēs. 2:12

4:14 Room. 14:8-9; 1Kōōr. 15:3-4, 12, 20

4:16 Māārkō 13:26; 1Kōōr. 15:51-52

4:17 Yoowa. 12:26; Room. 5:17; Filib. 1:23

© 2011 WBT